**A II. forduló feladatai: Anjou-kor**

1. **A források és ismereteid alapján válaszolj a kérdésekre!**
2. Így nevezzük az országos tisztségekhez kötött adománybirtokokat:
3. 1304-től I. Károly híve, halála után fiai szembefordultak az uralkodóval, aminek a rozgonyi csata lett a következménye 1312-ben:
4. Kán László, erdélyi vajda ebben az évben adta vissza az uralkodónak a Szent Koronát:
5. Hogyan nevezzük magyarul a firenzei aranypénzt, melynek mintájára az Anjou aranyforintot verték?
6. Mi díszítette az aranyforint hátulját a pénzérme megjelenésekor?
7. Hány gramm tiszta aranyat tartalmazott az új fizetőeszköz?
8. A Magyar Királyság az Anjou korban az európai aranytermelés hány százalékát adta?
9. Kizárólagos jog valamilyen tevékenység végzésére:
10. Mit jelképezett a Szent Korona az Anjouk korában?
11. Honnan származik az alábbi idézet? Ki a mű szerzője?

„*Az Úr 1358. esztendejében, áldozócsütörtök nyolcadába eső kedden [május 15.] kezdtem el ezt a krónikát a magyarok régi és legújabb tetteiről, származásáról és gyarapodásáról, győzelméről és merészségéről; különféle régi krónikákból szedegettem össze, átvéve helyes megállapításaikat és teljesen megcáfolva tévedéseiket. Az Úr nevében. Ámen.*”

1. Kik rendelkezhettek bandériummal az Anjou-korban?
2. Milyen új külpolitikai fenyegetettség jelent meg I. Nagy Lajos balkáni hadjáratai során?
3. Milyen örökléssel kapcsolatos változást sikerült elfogadtatni Lengyelországban a perszonálunió idején?
4. Az Aranybulla mely rendelkezése változott az 1351-es törvényekben?

*„Hogy az örökösök hátrahagyása nélkül elhaló nemeseknek jogukban és szabadságukban álljon az egyháznak, avagy tetszésük szerint mások részére, élők közt vagy halál esetére adakozni, hagyományt tenni, birtokaikat eladni vagy elidegeníteni.” Sőt ellenkezőleg […] ne legyen joguk ezt megtenni, hanem birtokaik jog és törvény szerint, tisztán és feltétlenül, minden ellentmondás nélkül, legközelebbi atyafiaikra és nemzetségeikre háramoljanak […]”*

1. Milyen célt szolgált a kilenced bevezetése?
2. Ki volt az Anjou-ház utolsó férfi tagja?
3. Miért voltak kedvezőbb helyzetben a mezővárosban élők a falvak lakóival szemben?
4. Kitől származik I. Nagy Lajos lovagkirályi erényeit is bemutató életrajza?
5. Milyen stílusban épült a diósgyőri vár?
6. Ki száműzte négy évre a budai zsidóságot?
7. **Gyakorlati feladat:**

Alkoss meg egy általad választott lovagkori fegyvert!

1. **PPT:**

Nagy Lajos, a hódító címmel készíts 10-12 diából álló ppt-t!

*Források:*

[*https://www.nkp.hu/tankonyv/tortenelem\_9\_nat2020/lecke\_06\_019*](https://www.nkp.hu/tankonyv/tortenelem_9_nat2020/lecke_06_019)

[*https://www.nkp.hu/tankonyv/tortenelem\_9\_nat2020/lecke\_06\_022*](https://www.nkp.hu/tankonyv/tortenelem_9_nat2020/lecke_06_022)